U 4 nafar fuqaroni vaqtincha ishsizlar ro‘yxatiga kiritib, nafaqa puli tayinlab berishini aytib, evaziga 4 mln so‘m olganlikda gumonlanyapti. Foto: Prokuratura departamenti Xorazm viloyati, Urganch shahrida Aholi bandligiga ko‘maklashish markazi direktori pora bilan ushlandi. Bosh prokuratura huzuridagi Departamentning Xorazm viloyat boshqarmasi va IIB xodimlari hamkorligida o‘tkazilgan tezkor tadbirda, Urganch shahar Aholi bandligiga ko‘maklashish markazi direktori D.B. pora olayotgan paytida ushlandi. U 4 nafar fuqaroni vaqtincha ishsizlar ro‘yxatiga kiritib, nafaqa puli tayinlab berishini aytib, evaziga 4 mln so‘m so‘ragan. Kelishilgan pulning 2 mln so‘mini oldindan olgan. So‘ngra, qolgan 2 mln so‘mini ish joyida olayotgan vaqtida ushlangan. Holat yuzasidan Jinoyat kodeksining 210-moddasi (pora olish) bilan jinoyat ishi qo‘zg‘atilib, tergov harakatlari o‘tkazilmoqda.